ประเมินตัวเอง ประเมินความสัมพันธ์ของคุณ
น่าเศร้าที่บ่อยครั้งคนเรารู้ ดี ว่าเราต้องปล่อยวาง แต่ก็ไม่สามารถทำได้เพราะกลัวผลที่จะตามมา การตรวจสอบสถานการณ์ตามความเป็นจริงช่วยให้คุณได้ตระหนักว่า ถึงเวลาที่จะต้องปล่อยความสัมพันธ์อันร้าวฉานนี้ไปแล้ว  ในการตรวจสอบความเป็นจริงนั้น ให้ลองจินตนาการว่าคุณเป็นคนอื่นที่กำลังเฝ้ามองสถานการณ์อยู่ คนๆ นี้มองสถานการณ์นี้อย่างไร เขามีคำตอบชัดเจนเลยไหม ถ้าเป็นอย่างนั้น คุณก็อาจจะรู้ว่าคุณต้องทำอะไรต่อไป ถ้าคุณมีปัญหาเรื่องการเอาตัวเองออกจากสถานการณ์และเฝ้ามองมันในฐานะคนแปลกหน้า ลองเปลี่ยนชื่อตัวละครที่เกี่ยวข้องในเรื่อง เปลี่ยนชื่อของคุณจากชื่อจริงไปเป็นชื่ออื่น นอกจากนี้ให้เปลี่ยนลักษณะเล็กๆ น้อยๆ บางอย่างเกี่ยวกับตัวคุณ เพื่อให้ตัว "คุณ" ดู "เหมือนคุณ" น้อยลง เรื่องของเรื่องก็คือเพื่อพยายามที่จะสร้างระยะห่างผิวเผินระหว่างตัวคุณกับอีกตัวละครหนึ่งที่เป็น  "ตัวคุณ" ทำวิธีเดียวกันนี้กับคนที่คุณพยายามจะสร้างระยะห่างออกมา หรือจะจินตนาการว่าสถานการณ์เดียวกันกับที่คุณกำลังเผชิญอยู่นี้เกิดขึ้นกับเพื่อนและคนรักของเขาก็ได้ คุณจะให้คำแนะนำอะไรเขา คุณจะบอกเขาหรือเปล่าว่าถึงเวลาต้องไปต่อแล้ว ไปหาเพื่อน (หรือพ่อแม่/ที่ปรึกษาถ้าคุณสบายใจ) ถามเขาว่าเขาจะทำอย่างไรในสถานการณ์ของคุณ และเขาเคยตกอยู่ในสถานการณ์เดียวกันกับคุณมาก่อนไหม  คุณต้องแน่ใจว่าจะจริงใจกับเขาและไม่ตัดสินเขาจากคำตอบที่เขาให้ คุณกำลังมองหาความจริงจากสิ่งที่เกิดขึ้น และไม่ได้แค่อยากจะรู้สึกดีกับตัวเองมากขึ้นเท่านั้น ถามเขาว่า เขาคิดว่าสิ่งที่คุณคิดจะทำนั้นยอมรับได้จริงหรือเปล่า ถามเขาว่าคุณมีส่วนในการทำให้ความสัมพันธ์มันแย่ลงไหม คุณสามารถติดต่อสอบถามข้อมูลนักบำบัดและจิตแพทย์จากโรงพยาบาลใกล้บ้านได้ เขียนความคิดทุกอย่างที่หลั่งไหลออกมาลงในไดอารี่ รู้ว่ามีแต่คุณและคุณคนเดียวเท่านั้นที่จะได้อ่านไดอารี่เล่มนี้ เพราะฉะนั้นคุณควรซื่อสัตย์กับตัวเองให้มากที่สุด หารูปแบบในสิ่งที่คุณเขียน คุณพบว่าคุณตำหนิตัวเองบ่อยไหม ถ้าเป็นเช่นนั้น ให้ถามตัวเองว่าคำตำหนิตัวเองนั้นเป็นความจริงมากแค่ไหน หรือว่าคนรักของคุณมีส่วนมากกว่า  คุณสามารถถามคำถามที่เจาะจงกับตัวเองลงในได้อารี่ได้ คำถามเหล่านี้อาจจะทำให้คุณชัดเจนขึ้นว่ามันถึงเวลาที่จะต้องเดินออกมาแล้วหรือยัง คนรักของคุณชัดเจนมาโดยตลอดว่าเขากลัวการผูกมัด หรือเขาขู่ว่าจะจบความสัมพันธ์เพื่อให้เห็นว่าเขาเหนือกว่าคุณหรือเปล่า คนรักของคุณอิจฉาที่คุณประสบความสำเร็จมากกว่าจะตื่นเต้นไปกับคุณไหม คนรักของคุณนอกใจคุณหรือเปล่า ระดับความต้องการด้านความใกล้ชิดระหว่างคุณกับคนรักแตกต่างกันมากไหม ถ้าคุณเขียนลงไป คิดถึงคำถามเหล่านี้ และตอบใช่ในข้อใดข้อหนึ่ง ก็เป็นสัญญาณที่บอกว่าคุณควรเดินหน้าต่อไป นอกจากนี้การเขียนบันทึกเกี่ยวกับความสัมพันธ์ของคุณยังช่วยให้คุณรับมือกับการเลิกราได้อีกด้วย ถ้าคุณตัดสินใจที่จะเลิกราจริงๆ   หลังจากที่คุณเขียนความคิดและทบทวนทุกอย่างแล้ว ถอยมาสัก 2-3 ก้าวแล้วค่อยกลับไปอ่านใหม่ในวันต่อไปด้วยสายตาที่สดใหม่ ถ้ารูปแบบเดิมยังเกิดขึ้น แสดงว่ามันมีแนวโน้มที่จะจริงมากๆ เช่น ถ้าคุณอยากได้ความสมบูรณ์แบบจากความสัมพันธ์ของคุณ และคุณจะไม่ยอมหยุดจนกว่ามันจะสมบูรณ์แบบ ก็อาจจะเป็นตัวคุณที่มีปัญหา ไม่ใช่คนรัก ในกรณีนี้คุณควรคิดว่าคุณจะเปลี่ยนแปลงได้อย่างไรเพื่อให้ความสัมพันธ์เดินหน้าต่อไปได้  ซื่อสัตย์กับคนรักและให้เขารู้ว่า คุณกำลังพยายามต่อสู้กับอุดมคติที่ไม่ยุติธรรมนี้อยู่ และคุณก็จะพยายามทำให้ความสัมพันธ์มันดำเนินไปได้ด้วยดี ไม่แน่ว่าเขาอาจจะเคารพในการเปิดใจและความซื่อสัตย์ของคุณ และเต็มใจที่จะพยายามมากขึ้นเพื่อเจอคุณคนละครึ่งทางก็ได้ เพื่อหาคำตอบว่าคุณกำลังทำลายตัวเองด้วยอุดมคติอยู่หรือเปล่า ให้ขอคำแนะนำจากเพื่อน ครอบครัว หรือคนรู้จักที่ไม่มีอคติ ให้คนเหล่านี้ชั่งน้ำหนักว่าคุณกำลังไม่อยู่กับความเป็นจริงหรือเปล่า หรือว่ามุมมองของคุณที่มีต่อความสัมพันธ์หรือ "ความผิด" ของคนรักนั้นจริงหรือไม่ นอกจากนี้คุณอาจจะถามตัวเองด้วยว่า: คุณมีความคาดหวัง (ที่ไม่ตั้งอยู่บนความเป็นจริง) ว่าคุณควรได้รับความพึงพอใจทางเพศทุกครั้งที่คุณรู้สึกว่าคุณต้องการหรือเปล่า คุณมีความคาดหวัง (ที่ไม่ตั้งอยู่บนความเป็นจริง) ว่าคนรักควรทำทุกอย่างที่คุณต้องการได้หรือเปล่า คุณคาดหวังว่าคนรักของคุณจะต้องตอบสนองความต้องการของคุณได้ทุกอย่างหรือเปล่า ถ้าคุณพบว่าตัวเองไม่ได้อยากใช้เวลากับคนรัก หรือไม่ได้สนใจจะรู้จริงๆ ว่าวันนี้เขาเป็นอย่างไรบ้าง หรือคุณไม่เคารพความคิดเห็นของเขาอีกต่อไป ก็แสดงว่าคุณอาจจะหมดรักเขาแล้ว สัญญาณเหล่านี้เป็นสิ่งที่บ่งบอกว่าถึงเวลาต้องปล่อยแล้ว แม้ว่าการปล่อยใครสักคนไปจะเป็นเรื่องยาก แต่อย่าให้ตัวเองถูกความรู้สึกผิดทำลาย คุณควรจะปล่อยให้เขาไปเจอใครที่รักและห่วงใยเขาจริงๆ มากกว่าจะอยู่กับเขาเพราะรู้สึกผิด สิ่งบ่งชี้อาจมีหลายอย่าง แต่สัญญาณอันตราย 2-3 ข้ออาจเตือนให้คุณรู้ตัวว่า ถึงเวลาต้องปล่อยและยุติความสัมพันธ์แล้ว สังเกตรูปแบบการหึงหวง ความรู้สึกไม่มั่นคง การมีปากเสียง ความเบื่อหน่าย และความอึดอัดใจทั่วไปหรือการไม่มีความสุขที่เกิดขึ้นสม่ำเสมอ ทั้งหมดนี้อาจเป็นสัญญาณอันตรายที่บ่งชี้ถึงความสัมพันธ์ที่ไม่ดี การมีปากเสียงกันในบางครั้งอาจเป็นเรื่องปกติและเป็นสิ่งที่ดี แต่ความรู้สึกโอเคกับไม่โอเคนั้นมีเส้นกั้นบางๆ เท่านั้น ถ้าคุณทะเลาะกันด้วยเหตุผลงี่เง่าเป็นประจำ ก็อาจจะเป็นเพราะว่าอีกฝ่ายเขาไม่ได้หลงใหลคุณและ/หรือแทบจะไม่รู้สึกอะไรกับคุณอีกต่อไปแล้ว แต่การทะเลาะก็ไม่ใช่สัญญาณที่บ่งบอกว่ามีบางอย่างผิดปกติเสมอไป เพราะก็มีหลายคู่ที่เขาทะเลาะกัน แต่การทะเลาะอาจเป็นสิ่งที่บ่งบอกถึงปัญหาความสัมพันธ์ลึกๆ อย่าให้การมีปากเสียงในเรื่องหยุมหยิม/งี่เง่าระหว่างคนรักกลายเป็นจุดตกต่ำของความสัมพันธ์ แต่ถ้าคุณมีเรื่องไร้สาระให้ต้องทะเลาะกันมากมาย ก็อาจจะถึงเวลาต้องปล่อยความสัมพันธ์ให้หลุดลอยไปแล้ว ถ้าคุณพบว่าตัวเองคิดจะจบความสัมพันธ์เพราะคุณทะเลาะกันมากเกินไป ให้ถามตัวเองว่า ทำไมคุณถึงทะเลาะกัน คุณทะเลาะกันเรื่องอะไร คุณเคยทะเลาะกันเรื่องนี้มาก่อนหรือเปล่าหรือว่าเป็นเรื่องใหม่ ถ้าคุณพบว่าตัวเองทะเลาะเพื่อให้อีกฝ่ายเจ็บปวด หรือพบว่าคุณทะเลาะกันใหญ่โตเพราะเรื่องเล็กๆ หรือทะเลาะกันเรื่องเดิมๆ ซ้ำไปซ้ำมาเพราะว่าคุณทั้งคู่ไม่สามารถแก้ปัญหาความแตกต่างระหว่างคุณได้ นี่อาจเป็นสัญญาณว่าคุณต้องเดินหน้าต่อแล้ว เมื่อต่างฝ่ายต่างก็รำคาญกันและกัน พวกเขาก็จะไม่แสดงความรักหรือความสนใจออกมา คุณบอกได้ว่าคนรักของคุณรำคาญคุณอยู่ถ้าไม่ว่าคุณจะทำอะไรก็ผิดไปหมดหรือไม่พอสักอย่าง หรือถ้าการกระทำในที่สาธารณะบางอย่างของคุณดูเหมือนจะทำให้เขาอับอายหรือขายหน้า (เขาควรรักวิธีแสดงการกระทำของคุณ) จำไว้ว่าคุณต้องมองหาความรำคาญที่เกิดขึ้นเป็นประจำ หรือรูปแบบการแสดงออกถึงความรำคาญที่เกิดซ้ำไปซ้ำมาเป็นปกติ อย่าใส่ใจกับความรำคาญที่เกิดขึ้นครั้งสองครั้ง เพราะเราทุกคนต่างก็ไม่พอใจคนรักของเราเป็นบางครั้งอยู่แล้ว เพื่อให้ความสัมพันธ์ดำเนินไปได้ ทั้งสองฝ่ายต้องพูดคุยถึงปัญหาและความคิดต่างๆ และถ้าเขาไม่คุยกับคุณอีกต่อไปแล้ว คุณอาจจะต้องพิจารณาว่าอาจจะถึงเวลาปล่อยความสัมพันธ์ไปแล้ว (เขาควรซื่อสัตย์กับความรู้สึกและความคิดของเขา) ถ้าจะให้พูดก็คือการขาดการแสดงออกทางอารมณ์และการสื่อสารอาจเป็นสัญญาณว่า ถึงเวลาเดินหน้าต่อไปแล้ว แต่ถ้าคุณมีปัญหาร้ายแรงและคุณก็รักคนๆ นี้ ลองไปหาที่ปรึกษาคู่ชีวิต และจัดการกับอารมณ์ต่างๆ ที่ต่างฝ่ายต่างรู้สึก ถ้าเขากล้าพอที่จะบอกคุณว่า เขาไม่ได้อยากจะคบกับคุณอีกต่อไปแล้ว ให้รับฟัง นี่อาจเป็นหนึ่งในสิ่งที่เจ็บปวดและยากที่สุดที่คุณเคยได้ยิน แต่ความจริงไม่เจ็บปวดเท่าคำหลอกลวง ถ้ามีใครให้เกียรติคุณมากพอที่จะซื่อสัตย์กับคุณ ให้เกียรตินั้นคืนแก่เขาและปล่อยเขาไป การได้ยินว่าคุณไม่ใช่ 'คนนั้น' สำหรับใครสักคนที่คุณเคยใช้เวลาด้วยไม่ใช่เรื่องง่าย แต่ในระยะยาวคุณจะดีขึ้นเมื่อได้อยู่กับใครสักคนที่รักคุณในแบบที่คุณเป็นจริงๆ ไม่แน่ว่าเขาอาจกำลังส่งข้อความหาผู้หญิงที่คุณไม่เคยพบ หรือเขาอาจจะกลับบ้านดึกพร้อมกับกลิ่นน้ำหอมที่ไม่คุ้นเคย หรือประวัติการเดตของเขาโผล่ในโลกออนไลน์อีกครั้งพร้อมกับรูปภาพที่อัปเดตใหม่ หรือเขาอาจจะส่งข้อความเชิงชู้สาวตลอดเวลาบน Facebook ถ้ามีอย่างใดอย่างหนึ่งเกิดขึ้น อาจหมายความว่าเขากำลังนอกใจคุณหรือวางแผนที่จะทำแบบนั้น  อย่าดูถูกตัวเองด้วยการอยู่กับคนนอกใจ ครั้งแรกที่แน่ใจว่าเขานอกใจคุณจริงๆ ไสหัวตัวเองออกมา คุณสมควรได้รับสิ่งที่ดีกว่านี้ เดินหน้าต่อไปและพยายามให้อภัยเขาให้มากที่สุด ไม่อย่างนั้นเขาก็จะยังคงค้างอยู่ในห้วงอารมณ์ของคุณ  ถ้าคุณไม่มีความสุขที่จะอยู่กับเขา/เธออีกต่อไปแล้ว และคุณก็รู้สึกว่ามีบางอย่างขาดหายไปจากความสัมพันธ์ ซึ่งก็คือช่วงเวลาที่มีความสุขร่วมกัน ให้ตัดสินใจและบอกความรู้สึกของคุณให้เขา/เธอฟังเรื่อยๆ หาความจริงเกี่ยวกับตัวเองและความจริงสำหรับอีกฝ่ายด้วย เลือกสิ่งที่ดีที่สำหรับคุณทั้งสองคน
ให้ตัวเองได้ตรวจสอบความเป็นจริง. ถามมุมมองจากคนอื่น. วิเคราะห์สถานการณ์. รู้ว่าคุณกำลังทำลายตัวเองด้วยอุดมคติ. รู้ว่าการขาดความเอาใจใส่คือสัญญาณอันตราย. มองหาสัญญาณ. สังเกตการทะเลาะเบาะแว้งเป็นประจำ. สังเกตความรำคาญเป็นประจำ. สังเกตการขาดการสื่อสาร. รับฟังคนรัก. สังเกตสัญญาณการนอกใจ.
https://www.wikihow.com/Know-when-to-Let-Go https://www.wikihow.com/Know-when-to-Let-Go
Assessing Yourself Assessing Your Relationship